Mirinda levinio

La Mirinda levinio (laŭ la latina scienca nomo Lewinia mirifica, sed ankaŭ nomita Ardezbrusta ralo) estas akvobirdo de la familio de Raledoj kaj ordo de Gruoformaj. Ĝi estas endemio de Filipinoj troviĝanta en la insulo Luzono. Oni ne konas detalojn pri ĝia vivo kaj reproduktado. Iliaj habitatoj estis listigitaj kiel nubarbaroj, ĉe pinarbaroj kaj neĝenataj rivermarĉoj kaj ili troviĝas je 500–2,250 metroj super marnivelo. Ĝi estas konata ĉefe pro migroregistroj de 200 vidaĵoj el 1965 ĝis 1970 ĉe la Montopasejo Dalton kaj tial oni supozas, ke ĝi estas migranta. La plej ĵusaj vidaĵoj okazis en 2012 kaj la voĉo estis priskribita kiel "raneca akcela serio de klikonotoj". Oni ne konas precize la minacojn, sed ĝi estas plue ĉasata ĉe la Montopasejo Dalton.

 Priskribo kaj taksonomio 
EBird priskribas la birdospecion kiel mistera mezgranda ralo, eble de montetaj aŭ montaraj herbejaj areoj kaj arbaroj. Malhelbruna supre kun helgriza brusto, blankeca gorĝo, strieca ventro, nigrecaj kruroj, kaj tre longaj, kurbeca ruĝeca beko. Oni konas malmulte pri ĝia vivo kaj ĝi estas vidata ĉefe ariĝinta, kio sugestas lokan migradon. Simila al la Strilevinio kaj al la Filipina ralo, sed la Luzona havas pli senmarkan dorson, pli longan, fajnan bekon, kaj ne havas ruĝecon surkape. Ankaŭ la voĉo apenaŭ oni konas, kvankam okaze de stresigo, ĝi elsendas akran “kŭik!” kaj variajn kriojn.

Tiu specio esstas monotipa.

 Ekologio kaj kutimaro 
Oni konas rekte nenion pri tiu birdo kiu estas observata ĉefe kaptita ĉe la Montopasejo Dalton. Oni supozsas, ke ĝi havas la samajn manĝokutimojn kiel la Brustolevinio kiu manĝas tervermojn, artropodojn, ranojn kaj iom da vegetala materialo.

 Referencoj 

Kategorio:Raledoj
Kategorio:Palearktisa faŭno
Kategorio:Birdoj de Azio
Kategorio:Birdoj de la Filipinoj
Kategorio:Faŭno de la Filipinoj